《望鸣皋山白云寄洛阳卢主簿》
唐代·李颀

饮马伊水中，白云鸣皋上。氛氲山绝顶，行子时一望。

照日龙虎姿，攒空冰雪状。嵡嵸殊未已，崚嶒忽相向。

皎皎横绿林，霏霏澹青嶂。远映村更失，孤高鹤来傍。

胜气欣有逢，仙游且难访。故人吏京剧，每事多闲放。

室画峨眉峰，心格洞庭浪。惜哉清兴里，不见予所尚。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。